BASES DE LA V CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UADIRIGIDA A EGRESSATS/DES, DOCENTS I INVESTIGADORS/ES.CURS 2014/2015. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2745)
  + [Valencià](/va/acuerdo/2745)






Selector de idioma

Leer

* [Español](/es/acuerdo/2745)
* [Valencià](/va/acuerdo/2745)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA V CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UADIRIGIDA A EGRESSATS/DES, DOCENTS I INVESTIGADORS/ES.CURS 2014/2015.[Butlletí Oficial Universitat d'Alacant](/ca/Publicacion)
==========================================================================================================================================================================================================================

Secretaria General

Butlletí Oficial Universitat d'Alacant





BASES DE LA V CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UADIRIGIDA A EGRESSATS/DES, DOCENTS I INVESTIGADORS/ES.CURS 2014/2015.

Data d'aprovació
:   27/01/2014

Data de publicació
:   27/01/2014

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2745.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2745)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2745)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA V CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UADIRIGIDA A EGRESSATS/DES, DOCENTS I INVESTIGADORS/ES.CURS 2014/2015.&url=https://www.boua.ua.es/va/acuerdo/2745)

**Títol:** BASES DE LA V CONVOCATÒRIABANC SANTANDER ¿ UADE BEQUES PER A CURSAR MÀSTERS OFICIALS EN LA UADIRIGIDA A EGRESSATS/DES, DOCENTS I INVESTIGADORS/ES.CURS 2014/2015.

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dilluns, 27 de gener de 2014

BASES DE LA V CONVOCATÒRIA BANC SANTANDER - UA DE BEQUES PER A CURSAR MÀSTERS OFICIALS EN LA UA DIRIGIDA A EGRESSATS/DES, DOCENTS I INVESTIGADORS/ES. CURS 2014/2015.

PREÀMBUL

La Universitat d'Alacant, en el marc de la seua política de responsabilitat social corporativa, impulsa polítiques actives que potencien el desenvolupament dels pobles més desfavorits i el desenvolupament humà sostenible.

El Pla Estratègic de la UA, en el seu eix d'internacionalització, defineix la Cooperació Universitària per al Desenvolupament com una de les eines que disposa la Universitat d'Alacant per a contribuir a impulsar els processos de desenvolupament sostenible i progrés social, cultural i institucional dels països menys afavorits; promoure el seu desenvolupament endogen, l'absència del qual és la causa principal de la pobresa; i potenciar el respecte dels drets humans i l'enfortiment de les institucions.

La Universitat d'Alacant reconeix i reclama el seu rol com a actor de la cooperació i,  conscient que l'àmbit d'actuació on les universitats ofereixen avantatges comparatius enfront de la resta d'agents socials és l'Educació Superior i la Investigació per a i pel Desenvolupament, publica la present convocatòria. Aquesta s'orienta a la dotació de beques per a realitzar estudis de màsters oficials presencials en la UA i es dirigeix a egressats/des, investigadors/es i docents pertanyents a Institucions d'Educació Superior i Centres d'Investigació, originaris/es de països llatinoamericans i països de les àrees d'Àfrica, Carib i Pacífic (ACP), amb vinculació cultural i històrica amb la Universitat d'Alacant.

Finalment, en la mesura en què, en el conjunt de països als quals es dirigeix aquesta convocatòria, el percentatge de dones que obté el grau acadèmic de màster és menor que el dels homes, s'anima especialment a les dones que complisquen els requisits a què es presenten a la convocatòria.

1. Objecte.

Dotació de 9 beques per a cursar màsters oficials de caràcter presencial, en la Universitat d'Alacant, inclosos en l'annex I, durant el curs 2014/2015.

2. Marc pressupostari i legal.

2.1 Els crèdits destinats a la present convocatòria s'executaran amb càrrec al pressupost del Vicerectorat de Relacions Internacionals de la UA per a l'exercici 2014.

2.2 La dotació màxima a assignar és de cent mil euros (100.000 €) i està supeditada a la disponibilitat de liquiditat de la UA.

2.3 La subvenció assignada s'ajustarà al disposat en la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Sol·licitants.

3.1 Podran sol·licitar la beca aquells egressats/des, docents o investigadors/es pertanyents a universitats públiques de països de Llatinoamèrica i de l'àrea ACP. Queda exclosa Cuba, per existir una convocatòria específica de cooperació universitària amb el citat país.

3.2 De forma extraordinària, els candidats/es originaris/es de la Universitat Pública d'Haití seran proposats per la Comissió de Beques per a Haití, en el marc de col·laboració establit entre la CRUE i la Universitat Pública d'Haití. Es reserva una beca a aquest efecte.

4. Comissió de Selecció.

4.1 Té com a competència establir l'ordre de prelació de les sol·licituds presentades pels/per les candidats/es participants, establir la llista provisional de candidats/es a percebre la beca i la llista d'espera dels/de les no seleccionats/des. La llista definitiva estarà condicionada al compliment dels requisits acadèmics d'accés del màster sol·licitat.

4.2 Estarà composta pel Vicerector de Relacions Internacionals, que actuarà com a President. Actuaran com a vocals, la Vicerectora d'Investigació, Desenvolupament i Innovació i la d'Estudis, Formació i Qualitat, o persones en qui deleguen; la Directora del Centre de Formació Contínua (continUA), la Directora del Secretariat de Projecció Internacional i Cooperació, o persona en qui delegue i la Directora del Servei de Relacions Internacionals. El Subdirector de Cooperació Universitària al Desenvolupament actuarà com a Secretari, podent així mateix comptar amb assessors externs en cas que foren necessaris.

5. Criteris de valoració dels/de les candidats/es.

Per a establir l'ordre de prelació dels/de les candidats/es seleccionats/des, es tindran en compte els següents criteris:

a)    Expedient acadèmic dels estudis universitaris previs. Màxim 5 punts.

b)    Currículum investigador: publicacions realitzades, pertinença a grups d'investigació, suficiència investigadora, tesis doctorals, etc. Màxim 2 punts.

c)    Memòria que relacione el perfil curricular del/de la candidat/a amb l'elecció del màster i la seua posterior aplicabilitat en el país d'origen. Màxim 3 punts.

6. Resolució del procediment.

6.1 La Comissió d'Avaluació, en el termini màxim de dos mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

6.2 Transcorregut el termini màxim per a resoldre sense que s'haja produït resolució expressa, els/les interessats/des entendran desestimades les seues pretensions per silenci administratiu.

7. Requisits dels/de les candidats/es.

7.1 Reunir els requisits acadèmics que possibiliten l'accés als estudis de màster oficial, prevists en [la normativa](http://web.ua.es/va/continua/preguntes-frequents.html) de la Universitat d'Alacant.

7.2 No tindre permís de residència a Espanya.

8. Condicions generals de la dotació de la beca.

8.1 Conceptes inclosos:

Exempció de les taxes acadèmiques per a cursar el màster oficial assignat. No s'inclouen les taxes administratives, a excepció de la taxa corresponent a  “l'Estudi d'equivalència de títols estrangers per a accés al màster”.

Assignació mensual de vuit-cents euros (800 €) durant el període de vigència del màster.

Allotjament, si és procedent, durant el primer mes d'estada, en la residència que determine la Universitat d'Alacant. En aquest supòsit, el cost es minorará de l'import de la beca.

Despeses de desplaçament des del seu país d'origen i posterior tornada, única i exclusivament per al becari originari d'Haití, previst en l'article 3.2 de les presents bases.

8.2 La beca tindrà una durada màxima d'un curs acadèmic.

9. Formalització de sol·licituds.

9.1 Els sol·licitants hauran d'emplenar el formulari previst a aquest efecte, disponible en la pàgina web:

<http://sri.ua.es/va/cooperacion/ayudasbs/ajudes-banc-santander-ua.html>

i remetre’l on line en el termini establit.

Junt amb el formulari de sol·licitud, s'adjuntaran en pdf els següents documents:

a)    Certificació del seu expedient acadèmic amb la puntuació mitjana obtinguda (indicar el valor màxim i mínim del sistema de puntuació utilitzat) i el nombre total d'hores o crèdits realitzats.

b)    Còpia del títol acadèmic.

c)    Còpia del passaport o document d'identitat del seu país.

d)    En cas de pertànyer a un grup d'investigació, certificat acreditatiu del Director del Grup.

e)    Memòria que relacione el perfil curricular del candidat amb l'elecció del màster i la seua posterior aplicabilitat en el país d'origen.

9.2 Es podran presentar sol·licituds des del 3 de febrer de 2014, fins a les 24 hores (fus horari espanyol) del 3 de març del 2014, ambdós inclusivament.

10. Notificació.

Les notificacions dels actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació, en aplicació de l'article 59.6 i 60 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú. (BOE 27/11/92)

11. Obligacions dels/de les perceptors/es de la beca.

Estan obligats a:

Comunicar l'acceptació expressa de la beca per correu electrònic a la Subdirecció de Cooperació Universitària al Desenvolupament de la Universitat d'Alacant (b.tpvos@fd.jf), en el termini de quinze dies hàbils a partir de l'endemà a la publicació de la Resolució de Concessió de la Beca en la pàgina web de la Subdirecció de Cooperació Universitària al Desenvolupament.

Realitzar la preinscripció electrònica en el màster per al qual sol·licita l'ajuda, a través del Centre de Formació Contínua, (continUA) en els terminis establits a aquest efecte. Web: <http://web.ua.es/va/continua/preinscripcio.html>.

Residir en el lloc on realitze els seus estudis, i no absentar-se sense la prèvia comunicació raonada per motius de força major, a la Subdirecció de Cooperació Universitària al Desenvolupament. La Universitat d'Alacant podrà resoldre, en cas d'incompliment, la reducció, revocació o reintegrament de l'ajuda econòmica.

Presentar justificant de tindre contractada una assegurança a efectes de malaltia comuna, accident i repatriació, que serà responsabilitat de l'estudiant.

La concessió de la beca queda supeditada a l'admissió definitiva, com a alumne/a del màster sol·licitat, pel centre corresponent.

Alacant, 27 de gener de 2014

Juan Llopis Taverner

Vicerector de Relacions Internacionals

\_\_\_\_\_\_\_\_\_\_\_\_\_\_\_\_\_\_\_\_

Annex I

Relació de Màsters Oficials de la Universitat d'Alacant

Curs 2014/2015

|  |
| --- |
| Administració i Direcció d'empreses (MBA) |
| Anàlisi i Gestió d'Ecosistemes Mediterranis |
| Arqueologia Professional i Gestió Integral del Patrimoni |
| Arquitectura i Urbanisme Sostenible |
| Automàtica i Robòtica |
| Biodiversitat |
| Ciència de Materials |
| Comunicació i Indústries Creatives |
| Dret Ambiental i de la Sostenibilitat |
| Desenvolupament d'Aplicacions i Serveis Web |
| Desenvolupament Local i Innovació Territorial |
| Economia Aplicada |
| Español i Inglés com a Segones Llengües, Llengües Estrangeres |
| Estudis Literaris |
| Gestió de l'Edificació |
| Gestió Sostenible i Tecnologies de l'Aigua |
| Gestió i Restauració del Medi Natural |
| Història de l'Europa Contemporània: identitats i integració |
| Enginyeria de Materials, Aigua i Terreny |
| Inglés i Espanyol per a Finalitats Específiques |
| Investigació Educativa |
| Metodologies Humanístiques en l'Era Digital |
| Planificació i Gestió de Riscos Naturals |
| Prevenció de Riscos Laborals |
| Professorat d'Educació Secundària Obligatòria i Batxillerat, Formació Professional i Ensenyament d'Idiomes |
| Química Ambiental i Sostenible |
| Tecnologies de la Informàtica |





[Carretera Sant Vicent del Raspeig s/n  
03704 Sant Vicent del Raspeig - Alacant  
 Tel. 98 672 2806 - Fax 02 809 8941](https://www.google.es/maps/@57.912631,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12568&trk=tyah&trkInfo=tarId%3L9101060952039%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)